2.2.1. Vidiskais sniegums

·Izstrādāt norādījumus par akvakultūras vidisko sniegumu, kuros aptverti šādi aspekti: (a)norādījumi par to, kā akvakultūrā īstenojamas ES tiesību aktos, arī relevantajā judikatūrā, noteiktās juridiskās prasības; (b)vidisko rādītāju un brīvprātīgu vidiskā snieguma mērķrādītāju noteikšana, arī atsauces metode, pēc kuras noteikt akvakultūras produktu ražošanas oglekļa pēdu un ietekmi uz ekosistēmām; (c)labās prakses apzināšana valdības un industrijas līmenī. Šim procesam jāaptver ilgtspējīgas barības izmantošana, energoefektivitāte, oglekļa pēdas samazināšana, no audzētavas izkļuvušo dzīvnieku skaita samazināšana, ķīmisko produktu un zāļu izmantošana, tas, kā akvakultūras objektus padarīt par barības vielu ziņā sabalansētiem, apritīga pieeja un atkritumu apsaimniekošana, plēsēju pārvaldība un ūdens ģenētisko resursu un selektīvās audzēšanas izmantošana; (d)tādas atsauces sistēmas izveidošana, ko akvakultūras uzraudzībā varētu lietot, lai novērtētu paveikto un atvieglotu apzinātu lēmumu pieņemšanu un ilgtermiņa plānošanu. Šajā sistēmā būtu jāiekļauj iepriekšējos punktos minētos aspektus raksturojoši dati ·Atbalstīt centienus vēl vairāk samazināt ES akvakultūras vidisko pēdu ·Atbalstīt ES akvakultūras dažādošanu ar paveidiem, kam ir labāks vidiskais sniegums. Tas panākams, arī nodrošinot atbilstošu politikas satvaru un ļaujot izmantot ES līdzekļus (piemēram, lai palielinātu šo akvakultūras paveidu produkcijas vērtību tirgū un visā vērtības ķēdes garumā) ·Strādāt pie tā, lai ierobežotu akvakultūras ietekmi uz jūras piedrazojumu, un konkrēti: i) īstenot Vienreizlietojamo plastmasas izstrādājumu direktīvu; ii) atbalstīt tādu akvakultūras rīku, kuri pamatā ir no plastmasas, aizstāšanu ar ilgtspējīgiem risinājumiem un akvakultūras objektu pielāgošanu tādā veidā, kas līdz minimumam samazina materiāla nozaudēšanu vidē; iii) nodrošināt atkritumu dalītu savākšanu; iv) veicināt inovāciju neapstrādātu un apstrādātu akvakultūras produktu iepakošanā ·Atbalstīt pētniecības un inovācijas pielietošanu, lai uzlabotu sektora vidisko sniegumu

·Popularizēt un izplatīt Komisijas izstrādātos norādījumus par vidisko sniegumu to iestāžu vidū, kuru kompetencē ir akvakultūra un akvakultūras industrija (tas darāms, arī izmantojot apmācību), un atbalstīt industrijas centienus šādu praksi iedibināt (arī ar ES fondu atbalstu) ·Gādāt, lai kompetentās iestādes akvakultūras plānošanā un licencēšanā iestrādātu visus vidiskos aspektus, tādējādi nodrošinot piemērojamo tiesību aktu pilnīgu īstenošanu un pilnīgu atbilstību to prasībām. Šādu aspektu vidū ir: i) sugu un dzīvotņu veidu jutīguma kartēšana attiecībā uz akvakultūras radītajiem noslogojumiem; ii) akvakultūras objektiem piemītošās vidiskās audzēšanas kapacitātes noteikšana pēc objektīviem kritērijiem; iii) akvakultūras objektu rotācijas un apgabalu pārvaldības nolīgumu un shēmu izstrādāšana, lai samazinātu barības vielu un organisko vielu emisijas ·Nodrošināt pienācīgu sektora vidiskā snieguma uzraudzību un ziņošanu, tādējādi pilnībā īstenojot piemērojamos tiesību aktus. Stimulēt industriju veikt vidisko rādītāju monitoringu un ziņošanu ·Atbalstīt centienus vēl vairāk samazināt ES akvakultūras vidisko pēdu ·Atbalstīt ES akvakultūras dažādošanu ar paveidiem, kam ir labāks vidiskais sniegums. Tas panākams, arī nodrošinot atbilstošu politikas satvaru un izmantojot ES līdzekļus (piemēram, lai palielinātu šo akvakultūras paveidu produkcijas vērtību tirgū un visā vērtības ķēdes garumā) ·Strādāt pie tā, lai ierobežotu akvakultūras ietekmi uz jūras piedrazojumu, un konkrēti: i) īstenot Vienreizlietojamo plastmasas izstrādājumu direktīvu; ii) atbalstīt tādu akvakultūras rīku, kuri pamatā ir no plastmasas, aizstāšanu ar ilgtspējīgiem risinājumiem un akvakultūras objektu pielāgošanu tādā veidā, kas līdz minimumam samazina materiāla nozaudēšanu vidē; iii) nodrošināt atkritumu dalītu savākšanu; iv) veicināt inovāciju neapstrādātu un apstrādātu akvakultūras produktu iepakošanā ·Atbalstīt pētniecības un inovācijas pielietošanu, lai uzlabotu sektora vidisko sniegumu